પશુઆહાર માં સુમીશ્રીત દાણની અગત્યતા — વિકાસપીડિયા\nહોમ પેજ / ખેતીવાડી / પશુપાલન અને ડેરી ઉદ્યોગ / પશુઆહાર માં સુમીશ્રીત દાણની અગત્યતા\nપશુઆહાર માં સુમીશ્રીત દાણની અગત્યતા વિશેની માહિતી\nજરૂરી એવા બધા જ તત્વો સમતાલ પ્રમાણમાં મળી રહે તે માટે જુદા જુદા પ્રકારના અનેક જાતના દાણાનું યોગ્ય પ્રમાણમાં મિશ્રણ કરી જે દાણ બનાવવામાં આવે છે તેને સુમિશ્રિત દાણ કહે છે. આવા પ્રકારનું દાણ પોષકતત્વોથી સભર અને પશુઓને ભાવે તેવું હોય છે. વાછરડાં, પાડિયા જેવા ઉછરતા પશુઓ, પુખ્રવયના પશુઓ અને દૂધાળા પશુઓ માટે સુમિશ્રિત દાણના ઘટકોનું પ્રમાણ અલગ અલગ હોય છે.દૂધ ઉત્પાદક સહકારી સંઘો પણ મોટા પાયા પર સુમિશ્રિત દાણ બનાવતા હોઈ ગામડામાં આવેલ દૂધની મંડળીઓ મારફતે આવું દાણ ટીકડીના રૂપમાં મળે છે તે પણ પશુઓને ખવડાવી શકાય. ગ્રામ્ય કક્ષાએ પશુપાલકો સુમિશ્રિત દાણનો ઉપયોગ કરવાને બદલે જે તે વિસ્તારમાં મળતા એકલા દાણ જેવા કપાસિયા, ગુવાર, મગફળી ખોળ, કપાસિયા ખોળ, મકાઈ ખોળ કે અન્ય ખોળ અથવા કોઈ એક થુલુ કે ચુની અથવા બે વસ્તુ ભેગી કરી ખવડાવે છે. પરંતુ જુદા જુદા દાણનું યોગ્ય મિશ્રણ કરતા નથી તેમજ મીઠું, ક્ષારમિશ્રણ વગેરેની જરૂરિયાત ધ્યાનમાં લેવાતી નથી જેને પરિણામે લાંબા ગાળે આવા ક્ષારોની ઉણપ વર્તાય છે જેની અસર પશુઓની વૃદ્ધિ, વિકાસ, પ્રજનન અને દૂધ ઉત્પાદન પર પડે છે.\nસુમિશ્રિત દાણના ફાયદાઓ\nએક કરતાં વધારે પ્રકારના આહારનું મિશ્રણ હોવાને કારણે પશુઓને તે વધારે ભાવે છે.\nદરેક આહારમાં જુદા જુદા પોષક તત્વોનું પ્રમાણ વધારે-ઓછું હોય છે જેથી કોઈપણ એક આહાર ખવડાવવાથી અચૂક પોષક તત્વોની ઉણપ વર્તાય છે જેની ગંભીર અસર પશુઓના સ્વાથ્ય અને ઉત્પાદન પર પડે છે. સુમિશ્રિત પશુ આહારમાં એક કરતાં વધુ ઘટકો હોવાને કારણે એકમાં રહેલ પોષક તત્વોની ઉણપ વર્તાતી નથી અને પશુઓનું સ્વાચ્ય અને ઉત્પાદન જળવાઈ રહે છે.\nજુદા જુદા આહારોનું મિશ્રણ હોવાને કારણે સુમિશ્રિત દાણ સરવાળે સસ્તું પડે છે.\nઘાસચારામાં ખૂટતા પોષક તત્વો જેવા કે પ્રોટીન, ક્ષારો તથા પ્રજીવકોની જરૂરિયાત સુમિશ્રિત દાણમાંથી મળતાં પશુઓ તંદુરસ્ત રહે છે.અપુરતા પોષણને લઈને થતા રોગોથી તેમને બચાવી શકાય છે.\nકાચા માલની ખરીદી મોટા પ્રમાણમાં અને ઋતુઓ આધારિત તેમજ લભ્યતા પ્રમાણે થતી હોવાથી તે સસ્તો પડે છે અને સામાન્ય રીતે આખા વર્ષ દરમ્યાન એક જ ભાવે જથ્થો મળતો રહે છે.\nમાલનો સંગ્રહ, સફાઈ તથા જાળવણી મોટા પાયા પર વધુ સરળતાવાળી બનાવી આર્થિક ફાયદાઓ મેળવી શકાય છે. આવા પશુ આહારમાં મોલાસીસ (ગોળની રસી) વપરાય છે. વ્યક્તિગત રીતે આબકારી જકાતના કારણોને લઈને મેળવવી મુશ્કેલ પડે છે જયારે કારખાનેદારો તે મેળવી દાણની કિંમત ઘટાડી શકે છે.\nઆવો પશુઆહાર પેલેટના (ટીકડીઓના) રૂપમાં અપાતો હોવાથી શુદ્ધ માલ ગ્રાહક પાસે પહોંચાડી શકાય છે તથા જાનવર તેમની પસંદગી પ્રમાણે નહીં પરંતુ બધી જ વસ્તુઓનો ઉપયોગ કરે છે. દાણ બાફવાની જરૂર રહેતી ન હોવાથી બળતણનો ખર્ચ ઘટે છે.\nપેલેટના રૂપમાં મળતા દાણમાં ભેળસેળ કરી શકાતી નથી. પશુઓ પેલેટનો બગાડ ઓછો કરે છે. છૂટુ દાણ વેરાઈ જાય તેમજ ઉડી જાય તેવું પેલેટમાં બનતું નથી\nખેતી તેમજ ઉદ્યોગોની આડપેદાશો અને બિનપ્રચલિત આહારનો ઉપયોગ કરી શકાય છે જેથી દાણમાં વપરાતું અનાજ બચાવી શકાય છે.\nપશુઓના આહારમાં દાણની અગત્યતા :\nઘાસચારામાંથી પુરતા પ્રમાણમાં ન મળી શકતા પોષકતત્વો થોડા દાણમાંથી પૂરા પાડી શકાય છે. પશુઓની વૃદ્ધિ અને વિકાસ, પ્રજનન તથા ઉત્પાદન માટે દાણ આપવું જરૂરી છે જેની માત્રા જાનવરોના વૃદ્ધિદર, દૂધ ઉત્પાદન અને કામના પ્રકાર પર આધાર રાખે છે.\nસામાન્ય રીતે પશુપાલકો જાનવરોને એકલા કપાસીયા, બાજરી, ગુવાર કે ખોળ ખવડાવે છે. તેના કરતાં ૪-૫ જુદા જુદા પ્રકારના દાણનું ર્યોગ્ય મિશ્રણ બનાવી આપવામાં આવે તો તે વધુ પૌષ્ટિક અને સસ્તુ બનાવી શકાય. તેમાં ૧ ટકા મીઠું અને ૧ ટકા ક્ષાર મિશ્રણ ઉમેરવાથી તે દાણમાંથી ક્ષારોની જરૂરિયાત પુરી પાડી શકાય. આ રીતે બનાવેલ દાણ મિશ્રણને સુમિશ્રિત દાણ કહે છે.\nસહકારી ડેરીઓ દ્વારા વેચાતું સુમિશ્રિત દાણ આપવું વધુ હિતાવહ છે જેમાં લગભગ ૧૮-૨૦ % જેટલું પ્રોટીન હોય છે.\nઆવું સુમિશ્રિત દાણ દૂધાળા પશુઓને, ભેસ માટે દૂધ ઉત્પાદનના પ૦ ટકા અને ગાયો માટે દૂધ ઉત્પાદનના ૪૦ ટકા પ્રમાણે તેમજ શરીરના નિભાવ માટે એક કિલો જેટલું આપવું જરૂરી બને છે.\nપશુપાલકો નીચે પ્રમાણે જુદા જુદા આહારના ઘટકો વાપરી ભાવને ધ્યાનમાં રાખી કોઠામાં દર્શાવ્યા મુજબ સુમિશ્રિત દાણ બનાવી શકે છે.\nદાણમાં જુદા જુદા આહારના ઘટકો\nતુવેર ચુની/મગ ચુની /અડદ ચુની\nઘઉં નું થુલું\nડાંગર કુશ્કી (રાઈસ પોલિશ)\nગોળ ની રસી(મોલાસીસ)\nબજારૂ દાણમાં ભરમાશો નહી :\nઆપણે જાણીએ છીએ કે બજારમાં દેખાવે એકસરખી દેખાતી ચીજવસ્તુઓના ભાવ અલગ અલગ હોય છે. આપણો માનવ સ્વભાવ જ એવો છે કે મોંઘવારીના જમાનામાં સસ્તી ચીજવસ્તુ લેવા માટે પ્રેરાઈએ છીએ. સાથે સાથે આપણો એવો પણ અનુભવ રહ્યો છે કે થોડીક મોંઘી લાગતી પરંતુ સારી ચીજ કે લાંબે ગાળે લાભદાયી હોય તેવી ચીજો પણ ખરીદીએ છીએ જેની પાછળનું એક જ ગણિત હોય છે. મોંઘી લાગતી વસ્તુ અનેક રીતે ફાયદારૂપ હોય છે. આપણા જીવનનો આ એક અનુભવ છે. આવી જ બાબત દૂધ ઉત્પાદક સહકારી સંઘો મારફત આપણા દાણ માટેની છે. આ દૂધ ઉત્પાદક સહકારી સંઘો પોતાના સભાસદોને લાંબે ગાળે ફાયદારૂપ નિવડે તેવું સમતોલ આહાર સ્વરૂપે પશુઆહાર બનાવીને મંડળી બેઠા પુરુ પાડે છે.\nબજારમાં મળતા સસ્તા દાણ મેળવવા લોભમાં પશુપાલકો એ ભૂલી જાય છે કે ખરેખર બજારૂદાણ કેટલું પોષણક્ષમ છે. બજારમાં મળતા કેટલાક દાણમાં સિલિકા (રેતી)નું પ્રમાણ પ થી ૭ % જેટલું હોય છે જે ખરેખર બે ટકાથી વધુ ન હોવું જોઈએ તેમજ ફાઈબર (રષાયુક્ત) ઘટક ૧૫ થી ૧૮% જેટલું વધુ હોય છે. તેનો મતલબ એવો થાય કે દાણની ગુણવત્તા ઓછી, પ્રોટીન કે જે શારીરિક વિકાસ તથા દૂધ ઉત્પાદન માટે જરૂરી છે તે ૧૮ થી ૨૦ % ને બદલે ૮ થી ૧૦ % બજારું દાણમાં હોય છે. આવા બજારૂ દાણના ઉપયોગથી લાંબો ગાળો ઘણી મુશ્કેલીઓ જેવી કે જાનવરદીઠ દૂધ ઉત્પાદનમાં ઘટાડો, ગર્ભધારણની સમસ્યા કે વાંઝીયાપણાના કેસમાં સતત વધારો વગેરે નોંતરવા બરાબર છે.\nસ્ત્રોત:ફેબ્રુઆરી-૨૦૧૮,વર્ષ :૭૦,સળંગ અંક :૮૩૮, કૃષિગોવિદ્યા,\nપેજ રેટ (32 મત)\nપશુઓના ખોરાક અને પોષણમૂલ્ય પર વિવિધ પ્રક્રિયાઓની અસર\nકુદરતી આફત સમયે પશુ આહાર વ્યવસ્થાપન\nકુલ જોએલા પાનાઓ: Aug 17, 2020


શું તમે નાગિને જોઈ છે?? નહિ તો સુરભી ચંદનાનું આ રૂપ જોવો… | ગુજરાત ટ્રેન્ડ\nશું તમે નાગિને જોઈ છે?? નહિ તો સુરભી ચંદનાનું આ રૂપ જોવો…\nનાગિન ૫ માં બાનીની ભૂમિકા ભજવીને પ્રખ્યાત થઈ ગયેલી સુરભી ચંદના ઘણીવાર તેના સોશ્યલ મીડિયા પર એક આશ્ચર્યજનક હોટ અને બોલ્ડ ફોટો શેર કરતી હોય છે. આવી સ્થિતિમાં સુરભિ ચંદના ના સોશિયલ મીડિયા પર લાખોમાં ચાહકો છે અને તે ઘણીવાર તેના ફોટોશૂટ તેના ચાહકો માટે કરાવતી હોય છે, જેમાં તે ખૂબ જ આકર્ષક લાગે છે. આવી સ્થિતિમાં ફરી એકવાર અભિનેત્રીએ એક નવીનતમ ફોટો શેર કર્યો છે, જેના પર ચાહકો ભારે પ્રેમથી લૂંટ ચલાવી રહ્યા છે.\nલોકપ્રિય ટીવી શો ઇશ્કબાઝની અનિકા એટલે કે સુરભી ચંદના તેના ફિગરની વિશેષ કાળજી લે છે. આ માટે, તે કેટલીક વસ્તુઓનું પાલન કરે છે. શો ‘ઇશ્કબાઝ’ માં અનિકાની ભૂમિકા ભજવનાર, સુરભી ચંદના માત્ર ટીવી ક્ષેત્ર ની સ્ટાઇલિશ અભિનેત્રીઓમાંની એક જ નહીં પરંતુ તે ટીવી ઇન્ડસ્ટ્રીની સૌથી ફિટ અભિનેત્રી તરીકે પણ ગણાય છે. જ્યારે ઇન્ડસ્ટ્રીની દરેક અભિનેત્રી પોતાને ફીટ રાખવા માટે વ્યસ્ત છે, ત્યારે સુરભી વર્કઆઉટને મનોરંજક માને છે. તેણી એક વિશેષ અને લોકપ્રિય વર્કઆઉટ કરે છે જે કેલરી બર્ન કરે છે એટલું જ નહીં પણ આનંદ પણ કરે છે.\nસુરભીએ વિશેષ વાતચીત દરમિયાન તેના ફિટનેસ મંત્ર વિશે જણાવ્યું. સુરભીએ પોતાનું ફિટનેસ સિક્રેટ જ નહીં, પણ તેના ફાયદાઓ પણ જણાવ્યા હતા. જાણવા માગો છો કે સુરભીના પરફેક્ટ બોડીનું રહસ્ય શું છે? ચાલો જાણીએ આ વર્કઆઉટ વિશે સુરભીએ બીજું શું કહ્યું. સુરભીએ કહ્યું કે તે ગીતો સાંભળવાનું પસંદ કરે છે અને તેથી તેને નૃત્ય કરવાનું પણ પસંદ છે.\nનિકિતા દત્તા એક ભારતીય અભિનેત્રી અને મોડેલ છે જે ફેમિના મિસ ઈન્ડિયા ૨૦૧૨ ની ફાઇનલિસ્ટ બનીને ખ્યાતિ મેળવી હતી. અભિનેત્રીએ ૨૦૧૪ માં ફિલ્મ ‘લેકર હમ દિવાના દિલ’થી બોલિવૂડમાં પ્રવેશ કર્યો હતો. નિકિતા દત્તા હાલમાં અભિષેક બચ્ચનની ‘બિગ બુલ’માં જ્યોતિ મહેતાની ભૂમિકા નિભાવવા જઈ રહી છે. ફિલ્મ કબીર સિંઘમાં જીયાની ટૂંકી ભૂમિકા માટે અભિનેત્રીએ ઘણી લોકપ્રિયતા […]


Gujarati Blogs - Page5of9- Gujaratilexicon\nHome » Gujarati Blogs » Page5» Gujarati Language\n‘ગ્લોબલ-ગુજરાતીલેક્સિકોન’ એટલે શું ? આજે આપણે વિશ્વમાનવીની – આધુનિકીકરણની જે વાતો કરીએ છે તે બધાના પાયામાં ભાષા એક અત્યંત જરૂરી આધારસ્તંભ છે. કોઈપણ ભાષા ત્યારે જ સમૃદ્ધ બને જ્યારે અન્ય ભાષાના શબ્દોનો પણ તેમાં સમાવેશ થાય, ઉપરાંત અન્ય પ્રાંત કે ભાષાના લોકો પણ આપણી ભાષાને અપનાવે અને સમજે. બસ, આ જ બાબતને અનુસરીને અમે આપ સહુ સમક્ષ ‘ગુજરાતી – જાપાનીઝ’ અને ‘ગુજરાતી – ચાઇનીઝ’ ભાષાનો શબ્દકોશ રજૂ કરી રહ્યા છે. તે જ global.gujaratilexicon.com\nભારતની આઝાદી પછી જવાહરલાલ નહેરુના માર્ગદર્શન મુજબ ભારતમાં ભાષાકીય રાજ્યો બન્યા; જે મુજબ એક ભાષાવાળા પ્રાંતનું પોતાનું રાજ્ય થયું. હિન્દી બોલતી પ્રજાને વિવિધ રાજ્યોમાં વહેંચવામાં આવી. આમ, અમુક રાજ્યને બાદ કરતાં મુખ્યત્વે દરેક રાજ્યને પોતાની ભાષા છે.\nગત તા. 31 ઓગષ્ટના રોજ સાહિત્ય પરિષદ ખાતે ગુજરાતી સાહિત્ય પરિષદ અને ગુજરાતીલેક્સિકોનના સંયુક્ત ઉપક્રમે યોજિત બીજા સત્રનો વિષય હતો ગુજરાતીમાં કેવી રીતે ટાઇપ કરવું? ગુજરાતીલેક્સિકોન તરફથી આ અંગેનું એક પ્રેઝનટેશન રજૂ કરવામાં આવ્યું હતું.\nગુજરાતી સાહિત્ય પરિષદ અને ગુજરાતીલેક્સિકોનના સંયુક્ત ઉપક્રમે યોજિત ગુજરાતી ભાષા અને કમ્પ્યૂટર સજ્જતાના કાર્યક્રમનું બીજું સત્ર આવતીકાલ એટલે તા. 31-8-2012ના રોજ યોજાનાર છે.\n૨૧ ફેબ્રુઆરી આંતરરાષ્ટ્રીય ભાષાદિન\n૧૯૯૯ નવેમ્બરમાં યુનેસ્કોએ માતૃભાષા ઉજવવાનું નક્કી કર્યું. જે ફેબ્રુઆરી, ૨૦૦૦થી દર વર્ષે મનાવવામાં આવે છે. જે પાછળનો મુખ્ય ઉદ્દેશ ભાષા અને સંસ્કૃતિની વિવિધતાને સન્માન આપવું તથા બહુભાષાવાદને પ્રોત્સાહન આપવું. દુનિયાની ૭૦૦૦થી પણ વધુ ભાષામાંથી અડધી ખલાસ થવાની તૈયારીમાં છે ત્યારે જે ભાષા લઘુમતીમાં છે તેના સંરક્ષણ માટે, દુનિયાની વિવિધ સંસ્કૃતિ ધરાવતા લોકો વચ્ચે સંવાદ અને સંપર્ક સાધવા તથા તેમને સમજવા માટે. દરેક સમાજની મૂર્ત કે અમૂર્ત ધરોહરને જીવંત રાખવા માટેનું સક્ષણ સાધન જો કોઈ હોય તો તે માતૃભાષા છે. આંતરરાષ્ટ્રીય માતૃભાષા દિવસ એ હકીકતમાં માતૃભાષા માટે આંદોલન દિવસ છે.\nકહેવતકથા : બ્રાહ્મણ ભટ્ટ લાડુ ચટ્ટ\nબ્રાહ્મણ દેવતા કહેવાયો છે. એને પૂજ્ય ગણવામાં આવ્યો છે. પ્રાચીન સામાજિક વ્યવસ્થામાં બ્રાહ્મણનું સ્થાન અતિ ઉચ્ચ રહ્યું હતું. તે સમયના રાજવીઓ-શ્રીમંત શાહુકારો પણ બ્રાહ્મણનો આદર રાખતાં. તેમના શબ્દ વચનને માન આપતાં. અને આથી જ તે સમયની કહેવતે કહ્યું હતું કે “બામન વચન પરમાન.’ બ્રાહ્મણની વાતને જ પ્રામાણિક માનવી જોઈએ. વિષ્ણુ ધર્મસૂત્રે પણ આજ છે – ‘બ્રાહ્મણાભિહિતં વાક્યં ન મિથ્યા જાય તે ક્વચિત.’\nકહેવતકથા – તિસમારખાં બને ફિરતે હૈ\nઆગળ જણાવ્યું તેમ ‘તિસમારખાં’ નામ ત્રીસને મારનારો ખાં-એટલે કે ત્રીસને મારનારો માનવી-એના ઉપરથી આવ્યું છે. અહીં સંખ્યા માત્ર ત્રીસની જ કહી છે. અને એટલે જ તેના ઉપરથી ‘તિસમારખાં’ નામ પડ્યું છે. બડાઈ કરનારો-શેખી મારનારને આપણી કહેવતે તિસમારખાં નામથી નવાજ્યો છે.\nએક પરદેશી ગવલીએ પરદેશમાં જઈને દુધ વેચવાનો ધંધો શરૂ કર્યો. ઘણા વર્ષો સુધી તેનો વેપાર સારી રીતે ચાલ્યો એટલે તેની પાસે પુષ્કળ દ્રવ્ય એકઠું થયું. પરંતુ તેની એક ખાસ ટેવ હતી કે તે રૂપીયા અને સોના મહોરો જ એકઠી કરતો. નોટોનાં કાગળીયાં તે કદી લેતો નહિ.


Gujju Samachar આ રીતે ઘરે બનાવો ગ્રીન ટી હર્બલ શેમ્પૂ, વાળને બનાવશે ચમકદાર અને સિલ્કી | Gujju Samachar\nHome » Health » આ રીતે ઘરે બનાવો ગ્રીન ટી હર્બલ શેમ્પૂ, વાળને બનાવશે ચમકદાર અને સિલ્કી\nઆ રીતે ઘરે બનાવો ગ્રીન ટી હર્બલ શેમ્પૂ, વાળને બનાવશે ચમકદાર અને સિલ્કી\nજો તમારે ચહેરાની સુંદરતા વધારવી હોય તો Hair (વાળ) ની ખાસ કાળજી લેવી પડે છે. Luxury herbal shampoo સિલ્કી અને શાઈની હેરથી તમારો લુક જ અલગ થઈ જાય છે.\nવાળની યોગ્ય સંભાળ માટે હેર વોશ ખૂબ જ જરૂરી છે. આજકાલ બજારમાં ઘણા પ્રકારના Shampoo (શેમ્પૂ) ઉપલબ્ધ છે. આ શેમ્પૂમાં વધારે માત્રામાં કેમિકલ હોય છે જે વાળને નુકસાન પહોંચાડે છે. આવી સ્થિતિમાં વાળની યોગ્ય સંભાળ માટે તમે Herbal Shampoo (હર્બલ શેમ્પૂ) નો ઉપયોગ કરો તે જરૂરી છે. તમે ઘરે Herbal Shampoo (હર્બલ શેમ્પૂ) બનાવી શકો છો.\nપથરી કાઢવાની દવા માટે એકવાર આ પીણું કરો ટ્રાઈ ! અદભુત પરિણામ\nઆજે અમે તમને Green Tea Herbal Shampoo (ગ્રીન ટી હર્બલ શેમ્પૂ) વિશે જણાવવા જઈ રહ્યા છીએ. Green Tea (ગ્રીન ટી) માત્ર સ્વાસ્થ્ય માટે જ નહીં પરંતુ ત્વચા અને વાળ માટે પણ ખૂબ જ સારુ માનવામાં આવે છે. આવો જાણીએ આ ખાસ શેમ્પૂ કેવી રીતે તૈયાર કરી શકાય.\nGreen Tea Herbal Shampoo (ગ્રીન ટી હર્બલ શેમ્પૂ) તૈયાર કરવાની સામગ્રી\n- લીલી ચાના પાંદડા\n- પેપરમિન્ટ તેલ\n- લીંબુનો રસ\n- નાળિયેર તેલ\n- એપલ સીડર વિનેગર\nGreen Tea Herbal Shampoo (ગ્રીન ટી હર્બલ શેમ્પૂ) બનાવવાની રીત\n- સૌ પ્રથમ લીલી ચાના પાંદડાને સૂકવીનો પાવડર બનાવી લો.\n- Green Tea (ગ્રીન ટી) પાવડરમાં એક ચમચી એપલ સાઇડર વિનેગર મિક્સ કરો.\n- Green Tea (ગ્રીન ટી) અને એપલ સાઇડર વિનેગરના મિશ્રણમાં પેપરમિન્ટ તેલના બે ટીપાં મિક્સ કરો.\n- આ પછી આ મિશ્રણમાં લીંબુનો રસ, નારિયેળ તેલ અને મધ મિક્સ કરો.\nઆ વસ્તુ ખાઈને પણ તમે આસાનીથી વજન ઘટાડી શકો છો ! જાણો\nGreen Tea Herbal Shampoo (ગ્રીન ટી હર્બલ શેમ્પૂ) ના ફાયદા\nGreen Tea (ગ્રીન ટી) માં એન્ટી-ઓક્સિડન્ટ્સ, વિટામિન B, વિટામિન C, એમિનો એસિડ અને ઝિંક જેવા પોષક તત્વો મળી આવે છે. જે વાળના ગ્રોથ માટે સારા માનવામાં આવે છે. Green Tea (ગ્રીન ટી) ના ઉપયોગથી વાળમાંથી ડેન્ડ્રફની સમસ્યા દૂર થાય છે. Green Tea Herbal Shampoo (ગ્રીન ટી હર્બલ શેમ્પૂ) થી વાળમાં માલિશ કરવાથી રક્ત પરિભ્રમણ સુધરે છે. જેનાથી વાળ જાડા અને મજબૂત બને છે.


ત્રણ દિવસ સુધી યોજાશે સાંસ્કૃતિક અને ધાર્મિક કાર્યક્રમો\nગીર સોમનાથ જિલ્લાના ભાલકાતીર્થ ખાતે આહીર સમાજના ઇષ્ટદેવ ભગવાન શ્રી કૃષ્ણના મંદિર પર ધ્વજારોહણ અને સોનાના શિખર મહોત્સવનું આયોજન કરવામાં આવ્યું છે. આ ત્રીદિવસીય મહોત્સવનો પ્રારંભ રાજ્યમંત્રી વાસણભાઇ આહીરના હસ્તે કરાયો.\nસોમનાથના સાનિધ્યમાં ભાલકાતીર્થ પણ ઐતિહાસિક મંદિર છે, જેનું સંચાલન સોમનાથ ટ્રસ્ટ દ્વારા કરવામાં આવે છે. ત્યારે સોમનાથ ટ્રસ્ટ અને યાત્રાધામ વિકાસ બોર્ડ દ્વારા 12 કરોડના ખર્ચે ભાલકાતીર્થ અધતન મંદિર બનાવવામાં આવ્યું છે. આહીર સમાજ અને સોમનાથ ટ્રસ્ટના સહયોગથી ભાલકાતીર્થ ખાતે ત્રીદિવસીય મહોત્સવનું આયોજન કરવામાં આવ્યું છે. જેનો પ્રારંભ વાસણભાઈ આહીરના હસ્તે કરવામાં આવ્યો.\nઆહીર સમાજના લોકો તેમના મૂળભૂત પોશાક પહેરીને ભાલકાતીર્થ ખાતે પહોચશે. આ મહોત્સવમાં દરેક સમાજના લોકો જોડાશે. આ મહોત્સવમાં 108 દંપતીઓ ગુજરાત ભરમાથી સહભાગી બનશે અને પ્રસાદ ભોજન, સત્યનારાયણની કથા, રાસગરબા, સહીતના કાર્યક્રમો યોજાશે. તેમજ 12,50,000ના ખર્ચે તૈયાર કરવામાં આવેલ સોનાનું થાળુ ભાલકાતીર્થ મંદિર પર સુશોભીત કરી મઢવામાં આવશે.\nઆહીર સમાજના ઇષ્ટદેવ અને સમગ્ર હિન્દુ સમાજની આસ્થાનું કેન્દ્ર એવા ભાલકાતીર્થ મંદિર ખાતે આ ત્રીદિવસીય મહોત્સવ કરવાનો લાભ આહીર સમાજને મળ્યો છે. જેનો એક અનેરો આનંદ આહીર સમાજમાં જોવા મળી રહ્યો છે.\nસુરત: નિરવ મોદીને 15 નવેમ્બરે હાજર થવા કોર્ટનું ફરમાન\nગુજરાતમાં સિઝનનો 129 ટકા નોંધાયો વરસાદ\nબિહારમાં ઇંસેફ્લાઇટિસનો કહેર, 10 દિવસોમાં 31 બાળકોના મોત


ગુજરાતમાં પ્રજા સમક્ષ એન્ટી-ઇન્કમ્બન્સી ઊભી કરવા AAPની ગેરીલા સ્ટ્રેટેજી, ભાજપને પણ કોંગ્રેસનો નહિ, ઝાડુનો લાગે છે ડર! | AAP strategy to come power through guerrilla system by creating anti-incumbency before the people in Gujarat - Divya Bhaskar\nAAP Strategy To Come Power Through Guerrilla System By Creating Anti incumbency Before The People In Gujarat\nભાસ્કર ઇનસાઇડ:ગુજરાતમાં પ્રજા સમક્ષ એન્ટી-ઇન્કમ્બન્સી ઊભી કરવા AAPની ગેરીલા સ્ટ્રેટેજી, ભાજપને પણ કોંગ્રેસનો નહિ, ઝાડુનો લાગે છે ડર!\nદિલ્હીના વીજળી-આરોગ્યના મોડલના પ્રચાર થકી પંજાબમાં સત્તા મેળવી, ગુજરાતમાં આ જ વ્યૂહરચના\nગુજરાતનું વિકાસ મોડલ સદંતર ફેલ હોવાનો પ્રચાર કરવા કેજરીવાલ-સિસોદિયાની વારંવાર ગુજરાતની મુલાકાતો\nભાજપના નેતાઓને ઉશ્કેરીને સોશિયલ મીડિયા પર એનો પ્રચાર કરવાની વ્યૂહરચના\nભાજપના ગુજરાતના વિકાસ મોડલ પર જ પ્રહાર\nદિલ્હીના CM અરવિંદ કેજરીવાલ તાજેતરમાં ગુજરાતના ત્રણ દિવસના પ્રવાસે હતા. તેમની સાથે પંજાબમાં AAPની સરકારના મુખ્યમંત્રી ભગવંત માન પણ હતા. નિકોલથી બાપુનગર સુધીની રેલીમાં તે બંનેએ ડગલે ને પગલે ભાજપના 25 વર્ષના શાસનની ખામીઓ પર પ્રહાર કર્યા હતા. તેમણે તો ત્યાં સુધી કહ્યું હતું કે એક વખત અમને મોકો આપો અને ના ગમે તો બદલી નાખજો. ગુજરાતમાં ખરેખર અમુક લોકોનો જ વિકાસ થયો છે અને પ્રજા એમની એમ છે એવો કેજરીવાલે વારંવાર ઉલ્લેખ કર્યો હતો.\nદિલ્હીમાં આપેલી સુવિધાઓનો ગુજરાતમાં પ્રચાર\nદિલ્હીમાં સાત વર્ષથી આમ આદમી પાર્ટીની સરકાર છે. આ કાર્યકાળમાં કેજરીવાલે પ્રજાની મૂળભૂત સુવિધાની સ્થિતિ સુધારવા મહેનત કરી હતી. પરિણામે, દિલ્હીમાં લોકોને મફત વીજળી અને પાણી આપવામાં આવી રહ્યું છે. બીજી તરફ, સરકારી શાળાઓમાં મળતા શિક્ષણ અને સરકારી હોસ્પિટલોમાં મળતી સુવિધાઓમાં સુધારો કરવામાં આવ્યો છે. ત્યાં AAPએ નવી હોસ્પિટલો પણ બનાવી છે, જેના કારણે વિકાસનું દિલ્હી મોડલ આખા દેશમાં ચર્ચાનો વિષય બન્યો હતો. આ કારણથી જ AAPને દિલ્હીમાં સતત બીજી ટર્મ મળી અને ત્યાંના કુલ 70માંથી હાલ 62 ધારાસભ્ય આપના છે. હવે કેજરીવાલ આ મોડલનો ગુજરાતમાં પ્રચાર કરે છે.\nપંજાબમાં AAPને દિલ્હીના વિકાસનું જ ફળ મળ્યું\nદિલ્હીના વિકાસના મોડલનો પુરજોશમાં પ્રચાર કરીને આમ આદમી પાર્ટીએ પંજાબની વિધાનસભા ચૂંટણીમાં ઝંપલાવ્યું હતું. ખરું જોતાં પંજાબમાં ભગવંત માનના નેતૃત્વ હેઠળ AAPની સરકાર બની એ દિલ્હીમાં કેજરીવાલ સરકારની કામગીરીનું જ ફળ હતું. પંજાબની ચૂંટણીના પ્રચાર દરમિયાન તત્કાલીન કોંગ્રેસ સરકાર સામે એન્ટી-ઈન્કમ્બન્સી ઊભી કરવા AAPએ દિલ્હી મોડલની જેમ મફત વીજળી, પાણી અને શિક્ષણ આરોગ્ય પર ભાર મૂક્યો હતો.\nભાજપના નેતાઓને ઉશ્કેરવાનો મુખ્ય વ્યૂહ\nઆનાથી કોંગ્રેસ સતત ભીંસમાં રહી હતી. હવે આ જ ગેરીલા એટેક થકી AAP ગુજરાતમાં ભાજપ સામે એન્ટી-ઈન્કમ્બન્સી ઊભી કરી રહી છે. AAPના નેતાઓ પ્રજા સામે ભાજપ સરકારને સતત શરમજનક સ્થિતિમાં મૂકી રહી છે અને ગુજરાતની જનતાને મૂળભૂત સુવિધાઓ મળતી નથી એવું ઉજાગર કરીને સત્તા પક્ષને અકળાવી રહી છે. હવે ભાજપના નેતાઓ ઉશ્કેરાઈ જાય એટલે એલફેલ નિવેદનો કરે છે, જેથી 'AAP' નેતાઓ વધુ મજબૂત બનવા લાગ્યા છે.\nગુજરાતમાં ભાજપે શરૂ કરેલી કેન્દ્રની યોજનાના ગુણગાન\nગુજરાત વિધાનસભાની ચૂંટણીમાં ફરી એકવાર સત્તા મેળવવા ભાજપમાં અત્યારસુધી કોન્ફિડન્ટ હતો, પરંતુ ત્રીજા વિકલ્પ તરીકે આમ આદમી પાર્ટીની જોરદાર એન્ટ્રી થતાં ભાજપને એનો ડર સતાવે છે. જેથી ભાજપે પણ અલગ અલગ વ્યૂહરચના સાથે પ્રચાર-પ્રસાર શરૂ કરી દીધો છે, ખાસ કરીને કેન્દ્રની યોજનાઓના લાભ પ્રજા સુધી પહોંચાડવા અને એનો પ્રચાર કરવા માટેનો પ્લાન બનાવી દીધો છે.\nકોંગ્રેસ કરતાં AAPના નેતાઓની મૂવમેન્ટ પર ભાજપની નજર\nભાજપની સતત વોચ કોંગ્રેસ કરતાં વધુ આમ આદમી પાર્ટીના નેતાઓની મૂવમેન્ટ પર છે. એમાં પણ AAPના બે મુખ્યમંત્રી અરવિંદ કેજરીવાલ અને ભગવંત માનની ગુજરાતની મુલાકાત સૂચક રહી હતી. આ સિવાય દિલ્હીના ઉપમુખ્યમંત્રી મનીષ સિસોદિયા પણ ગુજરાત આવી ગયા જેણે આપના કાર્યકરોમાં જોમ ભરી દીધું છે. આ મુલાકાતો અને તેની પાછળની તેમની રાજકીય રમતો પર ભાજપના કેટલાક ચોક્કસ નેતાઓ નજર રાખી રહ્યા છે. બીજી તરફ, ભાજપના પ્રદેશ નેતાઓની ટીમ AAPની સ્ટ્રેટેજીને નિષ્ફળ બનાવવા સક્રિય બની છે.\nગુજરાતમાં ત્રીજી પાર્ટી માટે રસ્તો આસાન નથી\nગુજરાતમાં ભાજપ 25 વર્ષ કરતાં વધુ સમયથી શાસનમાં છે. બીજી તરફ, ગુજરાતના મતદારોની તાસીર પણ ભાજપ અને કોંગ્રેસ બે જ રાજકીય પક્ષો પૂરતી રહી છે. ગુજરાતમાં ત્રીજા પક્ષને ક્યારેય સફળતા મળી નથી. આ સંજોગોમાં ગુજરાતમાં આમ આદમી પાર્ટીને પણ લોઢાના ચણા ચાવવા પડે એમ છે. મતદારોના મનથી મત સુધી પહોંચવું આમ આદમી પાર્ટી માટે અઘરું છે. તેમ છતાં દિલ્હી અને પંજાબની સફળતા બાદ આમ આદમી પાર્ટીએ ગુજરાતમાં અલગ જ સ્ટ્રેટેજી સાથે કામ કરી રહી છે.\nવાઘાણીની જીભ લપસતાં AAPનું કામ આસાન થયું\nAAPની ગેરીલા પદ્ધતિ અને એની વ્યૂહરચનાનો દાખલો તાજેતરમાં જ જોવા મળ્યો હતો. રાજ્યના શિક્ષણમંત્રી જિતુ વઘાણીએ ઉશ્કેરાઈને વાલીઓને ગુજરાત છોડી આડકતરી રીતે દિલ્હી જતા રહેવાનું નિવેદન કર્યું હતું. બસ, વાઘાણીને આ ભૂલ ભારે પડી ગઈ અને ભાજપે પણ તેનો ભોગ બનવું પડ્યું. પ્રજામાં અત્યારે વાઘાણી પ્રત્યે ભારોભાર રોષ છે ત્યારે AAPના નેતાઓ પણ શિક્ષણમંત્રીને ટાર્ગેટ બનાવી આખી સરકાર અને ભાજપને ટ્રેપમાં લેવા કોશિશ કરી શકે છે.\nપ્રશાંત કિશોરનો ઇન્ટરવ્યુ ભાગ-2: ભાજપને પડકારવા માટે આમ આદમી પાર્ટીને 20 વર્ષનો સમય લાગશે; દેશ જીતવા માટે 20 કરોડથી વધુ મતોની જરૂર હોય છે\nમનીષ સિસોદિયાનો આક્ષેપ: 'જીતુભાઈ સરકારી સ્કૂલો ચલાવવામાં જ ફેલ છે, બાકી તેમના પરિવારની પ્રાઈવેટ સ્કૂલ-કોલેજ તો સારી રીતે ચાલે છે'


બાંગ્લાદેશઃ રોહિંગ્યા રેફ્યૂજી કેમ્પમાં ફાયરિંગથી 6ના મોત, કેમ્પમાં આવેલી મદરેસામાં હુમલો થયો | નવગુજરાત સમય\n22-10-2021 04:39 PM\nકેમ્પમાં બે જૂથો વચ્ચે અથડામણ થતાં 10 લોકો ઘાયલ થયા\nદક્ષિણ બાંગ્લાદેશમાં શુક્રવારે કોક્સ બજાર જિલ્લા સ્થિત રોહિંગ્યા કેમ્પમાં ફાયરિંગ થયું છે. તેમાં છ લોકોના મૃત્યુ થયા છે. બાંગ્લાદેશના અગ્રણી અખબાર ઢાકા ટ્રિબ્યુનના જણાવ્યા મુજબ, રોહિંગ્યા રેફ્યુજી કેમ્પમાં બે જૂથો વચ્ચે મદરેસામાં અથડામણ થઈ હતી. અહીં અજાણ્યા હુમલાખોરોએ ફાયરિંગ કર્યું હતું. ફાયરિંગમાં ઘટના સ્થળે જ ચાર લોકોના મૃત્યુ થયા હતા. જ્યારે બે લોકોના મૃત્યુ હોસ્પિટલમાં સારવાર દરમિયાન થયા હતા.\nસુરક્ષા દળના એક અધિકારીએ જણાવ્યું કે અજ્ઞાત લોકોએ સવારે લગભગ ચાર વાગ્યે ઉખિયામાં કેમ્પ નંબર 18ના બ્લોક એચ-52માં મદરેસા પર હુમલો કર્યો હતો. અગાઉ આ હુમલો હરિફ રોહિંગ્યા ગ્રુપ્સ વચ્ચેના સંઘર્ષના પગલે થયો હોવાનું કહેવામાં આવતુ હતું. ઉખિયા એસપી શિહાબ કૈસરે સ્થાનિક મીડિયા સાથેની વાતચીતમાં કહ્યું હુમલા પછી ચાર લોકોના મૃત્યુ થયા છે. તે પછી તાત્કાલિક ઘટના સ્થળે પહોંચીને પોલીસે લોકોને હોસ્પિટલમાં શિફ્ટ કર્યા હતા. આ હુમલામાં 10 લોકો ઘાયલ થયા છે જેમની હોસ્પિટલમાં સારવાર ચાલી રહી છે. પોલીસે હુમલાખોરની બંદૂક અને ગોળીઓની સાથે ધરપકડ કરી છે. આ સિવાય અન્ય આરોપીઓની ધરપકડ કરવા માટે કેમ્પમાં રેડ કરવામાં આવી રહી છે.\nદક્ષિણ બાંગ્લાદેશના કોક્સ બજારમાં વિશ્વનો સૌથી મોટો રોહિંગ્યા રેફ્યૂજી કેમ્પ છે. અહીં લગભગ 10 લાખ રોહિંગ્યા રહે છે. આ રોહિંગ્યા 2017થી ભાગીને આવ્યા હતા. 2017માં મ્યાંમારમાં સેનાએ રોહિંગ્યાની વિરુદ્ધ કાર્યવાહી કરી હતી. તે પછી રોહિંગ્યા મુસ્લિમો ત્યાંથી ભાગી ગયા હતા. તેમાંથી મોટાભાગના બાંગ્લાદેશના રેફ્યૂજી કેમ્પમાં વસવાટ કરી રહ્યા છે.


Video: યુવતીએ કહી અજીબોગરીબ મુશ્કેલી, IPSએ આપી તેનાથી પણ વધુ રસપ્રદ કોમેન્ટ... viral video girl funny video shared by ips with appropriate comment– News18 Gujarati\nUpdated: January 28, 2022, 7:31 AM IST\nFunny Video: વાયરલ થઇ રહેલા વીડિયો (viral video)માં યુવતી કંઇક એવું કહે છે કે સાંભળીને તમે હસવાનું રોકી નહીં શકો, પરંતુ IPS દીપાંશુ કાબરાએ તેના પર કરેલી કમેન્ટ (appropriate comment) તેનાથી પણ વધુ મજેદાર છે.\nLast Updated: January 28, 2022, 7:31 AM IST\nસોશિયલ મીડિયા (social media) પર દરરોજ એકથી વઘુ એક ચડિયાતા વીડિયો વાયરલ (viral video) થાય છે. કેટલાક વીડિયો ચોંકાવનારા હોય છે તો કેટલાક એવા પણ હોય છે જે તેમને જોતા હસી પડાઈ છે. આવો જ એક ફની વીડિયો (funny viral video) હાલ વાયરલ થઇ રહ્યો છે, જેમાં એક છોકરી પોતાના મિત્રો વચ્ચે અજીબોગરીબ મુશ્કેલીઓ શેર કરતી જોવા મળી રહી છે.\nછોકરીની પરેશાની વિશે સાંભળીને તેના મિત્રોની સાથે તમે પણ અભિભૂત થઈ જશો. જો કે આ ફની વીડિયોને આઈપીએસ અધિકારી દીપાંશુ કાબરાએ ટ્વિટર એકાઉન્ટ (twitter viral video) પર શેર કર્યો છે. આ વીડિયો સાથે તેનું કેપ્શન એટલું પાવરફુલ છે કે આનાથી વધુ સારું બીજું કશું જ ન હોઈ શકે. લોકોને આ વીડિયો અને કમેન્ટ બંને પસંદ આવી રહ્યા છે.\nયુવતીની 'નાનકડી' મુશ્કેલી\nવાયરલ થઈ રહી હોવાના વીડિયોમાં એક છોકરી (Girl funny video viral) પોતાના કેટલાક મિત્રો સાથે બોનફાયરની મજા માણી રહી છે. આ સમય દરમિયાન, તે તેના મિત્રોને કહે છે કે, "મારા અને મારા સૈયાંના 36 ગુણોમાંથી 36 ગુણો મળતા હતા, પરંતુ અમારા પરિવારના સભ્યોએ અમને સ્થાયી થવાની મંજૂરી આપી ન હતી.\nકહી રહ્યા છે કે જેટલી નાલાયક અમારી દીકરી બોલી છે એટલે નાલાયક જમાઈ નથી જોઈતો. " આ સાંભળીને ત્યાં હાજર તેના બધા મિત્રો હસવા લાગે છે.\nઆ પણ વાંચો: Viral Video: ઘરની દીવાલ પર ચડતો જોવા મળ્યો વિશાળકાય અજગર! જોઈને જ ચોંકી ઉઠ્યો પરિવારો\nઆ ફની વીડિયોને IPS ઓફિસર દીપાંશુ કાબરા (IPS Dipanshu Kabra) એ શેર કરતા કહ્યું છે કે- 'બાળકોને માતા-પિતાથી વધુ સારી રીતે કોણ સમજી શકે છે!' ટ્વિટર પર આ વીડિયો અપલોડ થયા બાદથી જ લોકોને પસંદ આવી રહ્યો છે.\nઆ પણ વાંચો: viral Video: સાંકડા રસ્તા પર ડ્રાઈવરે એવી રીતે વાળી કાર કે સોશિયલ મીડિયા પર યૂઝર્સ થઇ ગયા ડ્રાઈવરના ફેન\nઅત્યાર સુધીમાં આ વિડિઓ પર હજારો વ્યૂઝ મળી ચુક્યા છે. આ વિડિઓને રિટ્વીટ કરવામાં પણ આવી રહ્યો છે. મોટા ભાગના લોકોએ આ અંગે હાસ્યના ઇમોટિકોન સાથે પ્રતિક્રિયા આપી છે, તો કેટલાક લોકોએ એમ પણ લખ્યું છે - 'આ ઓનલાઈન ભણવા વાળા બાળકો છે.'\nFirst published: January 28, 2022, 7:31 AM IST


‘આપ’ નેતાએ ગુજરાતની સ્થિતિ બતાવવા પાકિસ્તાનની તસવીર શેર કરી, વિરોધ થતા પોસ્ટ ડિલીટ કરી નાંખી\nસુરત: સુરતના ઉદ્યોગપતિ અને હાલમાં જ દિલ્હીના ઉપ-મુખ્યમંત્રી મનિષ સિસોદિયાની હાજરીમાં આમ આદમી પાર્ટીમાં (Aam Aadmi Party) જોડાયેલા મહેશ સવાણી (Mahesh Savani) એક ફેસબુક પોસ્ટને લઈને આજકાલ ચર્ચામાં છે. જોકે, તેમણે પોસ્ટ ડિલીટ કરી નાંખી છે પરંતુ તેના સ્ક્રીનશોટ સોશિયલ મીડિયા ઉપર ઝડપથી વાઈરલ થઇ રહ્યા છે.\n‘આપ’ નેતા મહેશ સવાણીએ તાજેતરમાં જ સરકારને ઘેરવા માટે પોતાના અધિકારીક ફેસબુક અકાઉન્ટ પરથી એક તસવીર શેર કરી હતી. તસવીરમાં દેખાય છે કે પસાર થતા વીજળીના તાર માટે કોઈ થાંભલો ન હોવાના કારણે લાકડાનો ટેકો આપવામાં આવ્યો છે.’ તસવીર સાથે લખ્યું હતું કે, ‘ગુજરાતમાં વાવાઝોડાને બે મહિના થવા છતાં વીજળીની કોઈ વ્યવસ્થા ન થતા લોકો ખુદ બન્યા આત્મનિર્ભર. વીજળી માટે થાંભલાઓની વ્યવસ્થા કરી. ગુજરાત મોડેલ. ડિજીટલ ઇન્ડિયા.’\nતેમણે ભલે સરકારનો વિરોધ કરવા માટે પોસ્ટ મૂકી હોય પરંતુ આ પોસ્ટ કર્યાના થોડા જ કલાકોમાં તેમનો જ વિરોધ થવા માંડ્યો હતો. કારણ કે આ તસવીર ગુજરાતની નહીં પરંતુ પાડોશી રાષ્ટ્ર પાકિસ્તાનની છે. ટ્વીટર ઉપર ખાલિદ મોહમ્મદ નામના એક ટ્વીટર હેન્ડલે ગત ૧૧ જૂનના રોજ આ જ તસવીર શેર કરી ટ્વીટ કર્યું હતું અને સાથે ઉર્દુમાં કેપ્શન લખ્યું હતું. તેમણે લખ્યું હતું કે, ‘સિંધ સરકારે પ્રાચીન તકનીકીથી સસ્તા વીજ થાંભલાની શોધ કરી.’ સાથે તેમણે કટાક્ષ કર્યો કે, ‘આમાં કરંટ લાગવાનો કોઈ ભય નથી. લોકોની સેવામાં મોખરે સિંધ સરકાર.’\nسندھ حکومت نے قدیم ٹیکنالوجی سے بجلی کے سستے کھمبے متعارف کرائے۔\nنوٹ: اس کھمبے سے کرنٹ لگنے کا خدشہ نہیں رہتا\nعوامی خدمت میں پیش پیش سندھ حکومت😏 pic.twitter.com/F44BHxicA7\n— Khalid Mahmood Khalid (@samaylive) July 11, 2021\nઉપરાંત, લગભગ બે અઠવાડિયા પહેલા ફેસબુક ઉપર એક ‘Peaceful Sukkur’ નામના પેજ ઉપરથી આ જ તસવીર શેર કરવામાં આવી હતી. જેની સાથે લખવામાં આવ્યું કે, ‘સર્જનાત્મકતા.. આ અસલ કામ ફક્ત પાકિસ્તાનના સિંધમાં જ ઉપલબ્ધ છે.’ સુક્કુર પાકિસ્તાનના સિંધનું એક શહેર છે. આ પેજ ઉપર આ જ નગરની તસવીરો જોવા મળે છે.\nતસવીર ગુજરાતની નહીં પરંતુ પાકિસ્તાનની છે તેમ સામે આવ્યા બાદ સોશિયલ મીડિયા ઉપર મહેશ સવાણીનો વિરોધ થવા માંડ્યો. ત્યારબાદ તેમણે પોસ્ટ ડીલીટ કરી નાંખી હતી. અહીં નોંધવું જરૂરી છે કે આ પહેલા ‘આપ’ના નેતાઓ ગોપાલ ઇટાલિયા અને ઇસુદાન ગઢવીએ પણ તેમના ફેસબુક ઉપરના પર્સનલ અકાઉન્ટ ડિ-એક્તિવેટ કરી દીધા હતા.\nગુજરાતમાં મે મહિનામાં તાઉ-તે વાવાઝોડું ટકરાયું હતું. સૌરાષ્ટ્રના ઉના, જાફરાબાદ વગેરે વિસ્તારોમાં વાવાઝોડાએ ઘણું નુકસાન પહોંચાડ્યું હતું અને વીજ પુરવઠો ખોરવાઈ ગયો હતો. જેને લઈને ‘આપ’ નેતાએ ફેસબુક ઉપર પોસ્ટ મૂકી હતી પરંતુ તસવીર પાકિસ્તાનની હોવાના કારણે ટીકાનો સામનો કરવો પડ્યો હતો.\nસારા સમાચાર : આ તારીખથી ગુજરાતમાં ફરી થઇ શકે છે વરસાદની એન્ટ્રી\nગુજરાતી ફિલ્મોના દિગ્ગજ અભિનેતા અરવિંદ રાઠોડનું ૮૦ વર્ષની વયે નિધન\nભારે વરસાદના કારણે ૫૦ મુસાફરોને લઇ જતી ખાનગી ટ્રાવેલ્સની બસ પાણીમાં ફસાઈ ગઈ, અને પછી....


ezekiel 14 - gujarathi Bible - www.IndianBibles.net\n1. ઇસ્રાએલના કેટલાક આગેવાનો મારે ત્યાં આવીને બેઠા હતા.\n2. એ સમયે મારી પાસે યહોવાનું વચન આવ્યું કે,\n3. “હે મનુષ્યના પુત્ર, આ માણસોએ પોતાનાં હૃદયમાં મૂર્તિઓની સ્થાપના કરી છે, અને જાણી જોઇને પોતાના પતનનો માર્ગ ખુલ્લો કર્યો છે. એવા માણસોના પ્રશ્ર્નનો હું શું જવાબ આપીશ?\n4. તેઓને કહે કે, ‘યહોવા મારા માલિક કહે છે: ઇસ્રાએલમાં જેઓ અપવિત્ર મૂર્તિઓની પૂજા કરે છે અને પછી મારી મદદને માટે વિનંતી કરવા પ્રબોધક પાસે આવે છે, હું તેમને કહીશ કે તમારી અપવિત્ર મૂર્તિ પાસે મદદ માંગવા જાવ.\n5. તેમનાં મનમાં એમ ઠસાવવાનો પ્રયત્ન કરું છું કે, તેઓ તેમની અશુદ્ધ મૂર્તિઓને લીધે મારા માટે અજાણ્યા જેવા બની ગયાં છે.’\n6. “તેથી તું ઇસ્રાએલીઓને કહે કે, ‘આ યહોવા મારા માલિકના વચન છે: પાછા ફરો, તમારી મૂર્તિઓનો ત્યાગ કરો અને તમારા અધર્મ આચારો છોડી દો.\n7. જો કોઇ ઇસ્રાએલી કે તેમના ભેગો વસતો કોઇ વિદેશી મારો ત્યાગ કરીને પોતાના હૃદયમાં મૂર્તિઓને સ્થાન આપશે અને પોતાના પતનના કારણરૂપ એ મૂર્તિઓનું ધ્યાન ધરશે અને કોઇ પ્રબોધક પાસે આવીને મારી ઇચ્છા જાણવા પ્રશ્ર્ન કરશે તો હું, યહોવા, પોતે તેનો જવાબ આપીશ.\n8. હું એ માણસની વિરુદ્ધ થઇ જઇશ: હું તેની એવી દશા કરીશ કે જેથી લોકોને દાખલો બેસે, અને કહેવતરૂપ બને. મારા લોકો વચ્ચેથી હું તેને કાપી નાખીશ. અને તમે જાણશો કે હું યહોવા છું.\n9. અને જો કોઇ પ્રબોધક છેતરાઇને સંદેશો આપશે કે મેં યહોવાએ તે પ્રબોધકને છેતર્યો છે તો હું તેની સામે મારો હાથ ઉગામીશ, અને મારા ઇસ્રાએલી લોકો મધ્યેથી હું તેનો નાશ કરીશ.\n10. આ જૂઠા પ્રબોધક અને દુષ્ટ ઢોંગી માણસ બંને સરખા જ દોષિત છે. તેઓને પોતાના પાપોને લીધે શિક્ષા થશે.\n11. એટલે પછી ઇસ્રાએલીઓ કદી મારો ત્યાગ નહિ કરે અને, પોતાની મૂર્તિઓ દ્વારા પોતાને અપવિત્ર નહિ કરે. તેઓ મારી પ્રજા થઇને રહેશે અને હું તેમનો દેવ થઇશ.”‘ આ યહોવા મારા માલિકના વચન છે.\n12. મને યહોવાની વાણી સંભળાઇ:\n13. “હે મનુષ્યના પુત્ર, જો કોઇ દેશ મારી સાથે વિશ્વાસધાત કરીને પાપમાં પડશે તો હું તેને અન્ન આપવાનું બંધ કરી દઇશ. હું ત્યાં દુકાળ મોકલીશ, ત્યાંના માણસોનો અને પશુઓનો નાશ કરીશ.\n14. જો ત્યાં નૂહ, દાનિયેલ, અને અયૂબ એ ત્રણ જણ રહેતા હોય તો તેઓ પોતાના નીતિવંત આચરણથી કેવળ પોતાના પ્રાણ જ બચાવી શકે.” આ યહોવા મારા માલિકના વચન છે.\n15. “જો હું હિંસક જંગલી પશુઓને મોકલું કે આ દેશને વેરાન તથા ઉજ્જડ કરી મૂકે, અને કોઇ માણસ ત્યાંથી પસાર ન થાય.\n16. અને જો આ ત્રણ માણસો ત્યાં હોત તો તેઓ પોતાના પુત્ર-પુત્રીઓને બચાવી શક્યા ન હોત. તે ત્રણ માણસો માત્ર પોતાના જીવ બચાવી શક્યા હોત. અને આખો દેશ વેરાન અને ઉજ્જડ થઇ જાત.” એમ યહોવા કહે છે.\n17. “અથવા, જો હું એ દેશમાં યુદ્ધ મોકલું અને કહું કે, જા, એ દેશમાં બધે ફરી વળ અને માણસોનો અને પશુઓનો સંહાર કર,\n18. તો એ ત્રણ માણસો ત્યાં રહેતાં હોય તોયે, હું યહોવા મારા માલિક, મારા જીવના સમ ખાઇને કહું છું કે, તેઓ પોતાના બાળકોને સુદ્ધાં બચાવી નહિ શકે; તેઓ ફકત પોતાના જ પ્રાણ બચાવી શકશે.” આ યહોવા મારા માલિકના વચન છે.\n19. “અથવા જો હું તે દેશમાં રોગચાળો મોકલું અને રોષમાં અને રોષમાં માણસોનો અને પશુઓનો સંહાર કરું.\n20. જો નૂહ, દાનિયેલ અને અયૂબ એ ત્રણ માણસો ત્યાં રહેતાં હોય, તોયે હું, સર્વસમર્થ યહોવા, મારા પ્રાણના સોગંધ ખાઇને કહું છું કે, તેઓ પોતાનાં બાળકોને સુદ્ધાં બચાવી નહિ શકે; પોતાના નીતિવંત આચરણથી તેઓ ફકત પોતાના પ્રાણ બચાવી શકશે.”\n21. યહોવા મારા માલિક કહે છે: “એ કેટલું વધારે ભયંકર હશે, જ્યારે હું મારી ચારે ચાર આકરામાં આકરી શિક્ષાઓ યરૂશાલેમના માણસોનો અને પશુઓનો સંહાર કરવા માટે મોકલીશ- યુદ્ધ, દુકાળ, રોગચાળો, અને જંગલી પશુઓ.\n22. છતાં તેઓમાંથી થોડા છટકી જવા પામશે અને તેે પુત્ર પુત્રીઓને બંધકો તરીકે બાબિલમાં લઇ જવાશે અને તેઓ તમારી સાથે જોડાશે. ત્યારે તમે તેઓની ખરાબ વર્તણૂંક તમારી પોતાની આંખે નિહાળશો. ત્યારે તમે મારો યરૂશાલેમનો વિધ્વંસ તથા જે પ્રત્યેક શિક્ષા મેં ત્યાં મોકલી તે વિષે સમજશો.\n23. કારણ કે તેઓ કેવા દુષ્ટ છે તે જોઇને તમને ખાતરી થશે અને તમને સમજાશે કે મેં જે કઇં કર્યું છે તે વગર કારણે કર્યું નથી.” આ યહોવા મારા માલિકના વચન છે.